แบบ 56-1

สารบัญ

หัวข้อ ชื่อ File เรื่อง หน้า

  ส่วนที่ 1 PAFTB ข้อมูลสรุป 1

  ส่วนที่ 2 PAFTC บริษัทที่ออกหลักทรัพย์ 2

  1. PAFTD ปัจจัยความเสี่ยง 3-6

  2. PAFTE ลักษณะการประกอบธุรกิจ 7-16

  3. PAFTF การประกอบธุรกิจของแต่ละสายผลิตภัณฑ์ 17-31

  4. PAFTG การวิจัยและพัฒนา 32

  5. PAFTH ทรัพย์สินที่ใช้ในการประกอบธุรกิจ 33-36

  6. PAFTI โครงการในอนาคต 37-38

  7. PAFTJ ข้อพิพาททางกฎหมาย 39

  8. PAFTK โครงสร้างเงินทุน 40-42

  9. PAFTL การจัดการ 43-64

  10. PAFTM การควบคุมภายใน 65-66

  11. PAFTN รายการระหว่างกัน 67-78

  12. PAFTO ฐานะการเงินและผลการดำเนินงาน 79-97

  13. PAFTP ข้อมูลอื่นที่เกี่ยวข้อง 98-107

  ส่วนที่ 3 PAFTQ การรับรองความถูกต้องของข้อมูล 108-111

เอกสารแนบ 1 PAFTR รายละเอียดเกี่ยวกับกรรมการและผู้บริหาร 112-115

เอกสารแนบ 2 PAFTS รายละเอียดเกี่ยวกับผู้บริหารและผู้มีอำนาจควบคุมบริษัท 116

เอกสารแนบ 3 PAFTT รายละเอียดเกี่ยวกับกรรมการของบริษัทย่อย 117-118

สารจากประธานกรรมการ

ในปี 2548 เศรษฐกิจไทยโดยรวมชะลอตัวจากปี 2547
อัตราการขยายตัวของผลิตภัณฑ์มวลรวมในประเทศ (GDP) ประมาณร้อยละ 4.7
มูลค่าการส่งออกเพิ่มขึ้นร้อยละ 15.4 อัตราเงินเฟ้อทั่วไปอยู่ในระดับสูงร้อยละ 4.5
อันเนื่องมาจากราคาน้ำมันในตลาดโลกยังมีแนวโน้มทรงตัวอยู่ในระดับสูง
การลอยตัวราคาน้ำมันดีเซลของรัฐบาลในช่วงไตรมาส 2 เป็นผลให้ต้นทุนการผลิตเพิ่มสูงขึ้น
อัตราดอกเบี้ยระยะสั้นในตลาดเงินปรับเพิ่มขึ้นอย่างต่อเนื่องตามแนวโน้มของอัตราดอกเบี้ย
นโยบายของธนาคารแห่งประเทศไทยจากร้อยละ 2.0 ต่อปี เป็น 4.25 ต่อปี ค่าเงินบาทเฉลี่ยอยู่ที่
40.29 บาทต่อดอลลาร์สหรัฐฯ ใกล้เคียงกับค่าเฉลี่ย 40.28 บาทในปี 2547
แนวโน้มการขยายตัวทางเศรษฐกิจของโลกในปี 2549 โดยเฉพาะสหรัฐอเมริกา สหภาพยุโรป
และญี่ปุ่น ซึ่งเป็นตลาดส่งออกสำคัญของประเทศไทยจะขยายตัวร้อยละ 3.3,1.8 และ 2.0
ตามลำดับซึ่งใกล้เคียงกับปีก่อน

การส่งออกรองเท้าและชิ้นส่วนของไทยในปี 2548
มีอัตราการขยายตัวเพิ่มขึ้นจากช่วงเดียวกันของปีก่อน

ร้อยละ 17.5 ซึ่งนับเป็นปีแรกที่ยอดการส่งออกรองเท้าขยายตัวเพิ่มกว่าร้อยละ 15
สาเหตุที่ส่งออกรองเท้าเพิ่มขึ้นเพราะ
ผู้ประกอบการได้พัฒนาประสิทธิภาพการผลิตและปรับกลยุทธ์การตลาด
เลิกแข่งขันราคากับสินค้าราคาถูกจากจีนและเวียดนาม มูลค่าการส่งออกเพิ่มขึ้นจาก 764.2
ล้านเหรียญสหรัฐฯ เป็น 900.1 ล้านเหรียญสหรัฐฯ
ในจำนวนนี้เป็นรองเท้ากีฬาที่ส่งออกคิดเป็นสัดส่วนร้อยละ 60 ของยอดส่งออกทั้งหมด
ตลาดส่งออกในสหรัฐอเมริกา ญี่ปุ่น สหภาพยุโรปและอาเซียน ขยายตัวร้อยละ 36.7,25.8,17.0
และ 14.6 ตามลำดับ ส่วนตลาดส่งออกรองเท้าอื่น ๆ และรองเท้าหนังเพิ่มขึ้นร้อยละ 18.2 และ
3.6 ตามลำดับ

กลุ่มบริษัทซึ่งเป็นผู้ผลิตและส่งออกรองเท้ามีมูลค่าการส่งออกในปี 2548 เพิ่มขึ้นจาก 6,466
ล้านบาทเป็น 7,217 ล้านบาท หรือเพิ่มขึ้นร้อยละ 11.6
คิดเป็นสัดส่วนการส่งออกรองเท้ากีฬาร้อยละ 33.3 ของยอดส่งออกรองเท้ากีฬาของไทย
ปริมาณรองเท้าที่ส่งออกจำนวน 14.2 ล้านคู่ ราคา F.O.B. เฉลี่ยเพิ่มขึ้นจาก 10.97 US$ / คู่
เป็น 12.63 US$ / คู่
อุตสาหกรรมรองเท้าและชิ้นส่วนประกอบรองเท้าโดยเฉพาะรองเท้ากีฬาและรองเท้าหนัง
เป็นธุรกิจที่ต้องใช้เงินลงทุนค่อนข้างสูง มีกระบวนการผลิตที่ยุ่งยากสลับซับซ้อนและรูปแบบหลากหลาย
ซึ่งต้องใช้เทคโนโลยีในการออกแบบและการผลิตที่ทันสมัย กลุ่มแพนอยู่ในอุตสาหกรรมรองเท้ากีฬา
โดยเป็นผู้ผลิตรองเท้า BRAND NAME ของโลก อาทิ NIKE, SCHOLL, MARKS & SPENCER
และTIMBERLAND โดยดำเนินธุรกิจนี้มานานกว่า 26 ปี
มีประสบการณ์และความชำนาญในการผลิตสินค้าให้มีคุณภาพตรงตามความต้องการของลูกค้าและสามารถที่จะแข่งขันกับคู่แข่งขันจาก
ประเทศจีน เวียดนาม และอินโดนีเซียได้ การที่สหภาพยุโรป (EU) เก็บภาษีตอบโต้การทุ่มตลาด
(AD) สินค้ารองเท้าจากจีนและเวียดนาม จะทำให้การส่งออกรองเท้าของไทยเพิ่มมากขึ้น
รวมถึงการเปิดเขตการค้าเสรีไทย – ญี่ปุ่นและ สหรัฐฯ
ทำให้คาดว่าการส่งออกรองเท้าของไทยในปีหน้าจะขยายตัวเพิ่มขึ้นร้อยละ 10
แต่ผู้ผลิตไทยจะต้องพัฒนาคุณภาพสินค้าอย่างต่อเนื่อง โดยเฉพาะการออกแบบและคุณภาพการผลิต

ผลการดำเนินงานในปี 2548 บริษัทฯ มีขาดทุนสุทธิ 221 ล้านบาท
หากไม่นับรวมผลขาดทุนจากการด้อยค่าของเงินลงทุนในบริษัทที่เกี่ยวข้องกันแห่งหนึ่ง จำนวน 389
ล้านบาท บริษัทฯ จะมีกำไรสุทธิประมาณ 168 ล้านบาท ในโอกาสนี้ บริษัทฯขอขอบคุณผู้ถือหุ้น ลูกค้า
สถาบันต่าง ๆ รวมทั้งพนักงานของบริษัทฯ ทุกท่านที่ได้ให้การสนับสนุนและความร่วมมือด้วยดีตลอดมา

พลเอก

(เชิญชัย พินิจสุทธาโภชน์)

ประธานกรรมการบริษัท แพนเอเซียฟุตแวร์ จำกัด (มหาชน)